Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 3. melléklet a 118/2011. (VII. 11.) Korm. rendelethez
Paragraph Index: 637

d) az üzemelés során felaktiválódó anyagok esetén – a leszerelés tervezett ütemezésével összhangban – a lehetõ legrövidebb felezési idõ. 3.3.8.0300. A reaktortartály és az atomreaktor hûtõkörének nyomástartó határát alkotó rendszerek, rendszerelemek anyagait a legszigorúbb minõségi követelményeknek megfelelõen kell tervezni, gyártani és vizsgálni. 3.3.9. Emberi tényezõ 3.3.9.0100. Az üzemeltetõ személyzet munkaterületeit, munkakörnyezetét és az ember-gép kapcsolatot ergonómiai szempontból elemezni kell, és az elemzéseket figyelembe véve kell megtervezni. 3.3.9.0200. A rendszerek, rendszerelemek ember-gép kapcsolatát és ergonómiai kialakítását olyan módon kell megtervezni, hogy a megfelelõen képzett üzemeltetõ személyzet – a feltételezett fizikai környezet és a várható pszichikaiállapotfigyelembevételével–szükségeseténazelvártidõtartamalattképeslegyensikeresenbeavatkozni. 3.3.9.0300. Meg kell határozni a követelményeket és az elvégzendõ feladatokat a munkavállalók számára. Ki kell dolgozni a különbözõ munkakörökre vonatkozó betanító és szinten tartó képzési programokat, és meg kell határozni a képzéshez szükséges eszközöket. Az üzemviteli személyzet számára teljesléptékû szimulátoros képzést is kell biztosítani. 3.3.9.0400. El kell végezni a biztonsági funkciók teljesülése érdekében az üzemviteli személyzetre háruló feladatok elemzését. A tervezett operátori beavatkozásokat és azok megfelelõ megbízhatóságú végrehajthatóságát validálni kell, különös tekintettel a tervezési üzemzavarok és a meghatározott baleseti helyzetek kezelésére. A validációt elsõsorban a teljesléptékû szimulátoron kell végrehajtani. Ezek a vizsgálatok alapot képeznek az eljárások és az üzemeltetõ személyzet betanító és szinten tartó képzése terveinek kidolgozásához. 3.3.9.0500. Annak érdekében, hogy az üzemeltetõ személyzet tagjai az atomerõmûvi blokk minden állapotában – a munkakörüknek megfelelõ terjedelemben – teljes és hatékonyan feldolgozható információval rendelkezzenek, az érintett munkaterületeken megfelelõen minõsített mérõmûszereket és hagyományos vagy számítógépes kijelzõket kell elhelyezni. A mûszerezésnek biztosítania kell a hasadási folyamat, valamint az aktív zóna, a reaktor-hûtõrendszerek és a konténment integritása szempontjából minden jelentõs paraméter mérését, az atomerõmûvi blokk megbízható és biztonságos üzemeltetéséhez szükséges információ rendelkezésre állását, valamint a nukleáris biztonság szempontjából fontos mért vagy származtatott paraméterek automatikus rögzítését. 3.3.9.0600. Megfelelõ kommunikációs rendszert kell tervezni a különbözõ helyszínek között információáramlás és utasítástovábbítás céljára. Kommunikációs kapcsolatot kell biztosítani olyan külsõ szervezetekkel is, amelyeknek a tevékenységére szükség lehet normál üzem, várható üzemi esemény és tervezési üzemzavar, vagy baleset során. 3.3.10. Elrendezés 3.3.10.0100. A rendszerek, rendszerelemek megkülönböztetésére jelölési rendszert kell kialakítani. 3.3.10.0200. A munkahelyeket megközelítõ vagy a menekülésre szolgáló útvonalakat úgy kell méretezni, hogy a személyzet a védõfelszerelésben is könnyen tudjon mozogni. Megfelelõ méretû és teherbírású, akadálytalan útvonalakat kell biztosítani a felaktiválódott vagy szennyezõdött tárgyak gépi szállításához. A szerszámok, eszközök tárolására, valamint a munkafolyamatok elõkészítésére szolgáló helyiségeket a jelentõs sugárzású területektõl megfelelõ távolságban kell kialakítani. 3.3.10.0300. Összhangban a tûzvédelmi tervekkel, a munkaterületeket és a közlekedõfolyosókat vészhelyzeti világítással kell ellátni. A menekülési útvonalakat egyértelmûen meg kell jelölni. A vészjelzõ rendszereknek a személyzet minden tagját el kell érniük, a tervezéskor a zajszintet és a védõeszközök kialakítását figyelembe kell venni. 3.3.10.0400. Az atomerõmûvi blokk biztonságos üzemeléséhez szükséges háttérszolgáltatásokat és eszközöket, elérési utakat, vízellátást, tûzivízhálózatot, telephelyi kommunikációs eszközöket stb. úgy kell tervezni és telepíteni, hogy a várható üzemi események és a tervezési üzemzavarok során is el tudják látni funkciójukat. 3.3.10.0500. Az atomerõmûvi blokkot úgy kell tervezni, hogy szükség esetén lehetõség legyen az üzemeltetõ személyzet bejutására a konténment egyes helyiségeibe névleges üzem és várható üzemi esemény során a konténment zártságának folyamatos biztosítása mellett. 3.3.10.0600. Az atomerõmû épületeit úgy kell tervezni, hogy nukleáris vészhelyzet esetén a telephelyen tartózkodó személyek kimenekítése és mentése gyorsan és biztonságosan megvalósítható legyen. 3.3.11. Speciális veszélyeztetõ tényezõk Repülõgép-becsapódás 3.3.11.0100. Az atomerõmû telephelyén a nukleáris biztonság szempontjából fontos rendszerekre, rendszerelemekre vagy ezek közelébe történõ – nem szándékos tevékenységbõl eredõ – repülõgép- vagy helikopter-lezuhanás várható gyakorisága alapján meg kell határozni a különbözõ repülõgép-kategóriákra vonatkozó, a becsapódással összefüggésbe hozható kockázatot, beleértve a repülõgép-üzemanyag begyulladásának lehetõségét is. 3.3.11.0200. Igazolni kell, hogy a repülõgép-becsapódás kockázata elhanyagolható mértékben járul hozzá az atomerõmû teljes kockázatához. Földrengés 3.3.11.0300. Az atomerõmûvi blokk tervezésénél figyelembe kell venni a biztonsági földrengést. A biztonsági földrengés teljes üzemidõre vonatkoztatott meghaladási valószínûségenem lehet nagyobb, mint 5–10–3. A biztonsági földrengést a felszíni rétegek nemlineáris átvitelének figyelembevételével kell jellemezni, és a szabadfelszíni válaszspektrummal, vagy ennek megfelelõ gyorsulás-idõ függvénnyel kell megadni. Telephely-specifikus adatokat kell használni, de tekintet nélkül azokra, a biztonsági földrengés maximális vízszintes gyorsulása a szabad felszínen nem lehet kisebb, mint 0,1g. 3.3.11.0400. Az atomerõmûvi blokkot úgy kell megtervezni, hogy

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes